NACRT



**LOKALNI AKCIONI PLAN ZA MLADE 2024.**

31.01.2024. godine

**SADRŽAJ**

[1. UVOD 3](#_Toc157349147)

[1.1. Uvodne napomene 3](#_Toc157349148)

[1.2. Zakonski osnov 4](#_Toc157349149)

[2. ANALIZA STANJA 6](#_Toc157349150)

[2.1. Opšti i demografski podaci 6](#_Toc157349151)

[2.2. Resorni sekretarijat 6](#_Toc157349152)

[2.3. Rezultati analize članova radne grupe 7](#_Toc157349153)

[a) Tržište rada 8](#_Toc157349154)

[b) Obrazovanje 10](#_Toc157349155)

[c) Socijalna zaštita 13](#_Toc157349156)

[d) Kultura 13](#_Toc157349157)

[d) Sport 15](#_Toc157349158)

[2.4. Analiza upitnika 17](#_Toc157349159)

[3. FINANSIJSKI OKVIR 22](#_Toc157349160)

[4. AKCIONI PLAN 23](#_Toc157349161)

[5. MONITORING I EVALUACIJA 31](#_Toc157349162)

*Prilog I – Rješenje o obrazovanju radne grupe za izradu Lokalnog akcionog plana za mlade*

*Prilog II – Rezultati anketnog upitnika*

# UVOD

## 1.1. Uvodne napomene

Mladi predstavljaju veoma važan resurs razvoja jednog društva, i shodno tome, proces planiranja politike za unapređenje položaja mladih u našoj lokalnoj zajednici predstavlja veoma važan korak. Pred vama se nalazi Lokalni akcioni plan za mlade (u daljem tekstu LAPM), koji predstavlja ključni i sveobuhvatni dokument na lokalnom nivou za podršku mladima i kreiranje ambijenta za život mladih u opštini Tuzi.

Prihvatajući činjenicu da mladi imaju ključnu ulogu u kreiranju i oblikovanju budućnosti zajednice, ovim planom su utvrđeni ciljevi, mjere i aktivnosti omladinske politike na opštinskom nivou, kako bi zajedno ostvarili interese ciljne grupe tj. mladih i zajedno stvorili bolje okruženje za mlade ali i sve građane opštine Tuzi.

LAPM omogućava zajednici da identifikuje i prilagodi se specifičnim potrebama mladih ljudi na lokalnom nivou. Omogućava im da izraze svoje potrebe, želje i imaju direktnu ulogu u oblikovanju politika koje ih se tiču. Ovo povećava osjećaj odgovornosti i pripadnosti lokalnoj zajednici.

Omladinska politika podrazumijeva sve mjere i aktivnosti koje su usmjerene na poboljšanje položaja mladih u našoj lokalnoj zajednici, a koje proizilaze iz samih potreba mladih. Omladinska politika odnosi se na socijalna, obrazovna, kulturna, politička i sva ostala pitanja koja su od značaja za mladu osobu. U Crnoj Gori omladinsku politiku sprovodi Vlada Crne Gore odnosno Ministarstvo sporta i mladih. Na nacionalnom nivou, 2019. godine donijet je Zakon o mladima. Na osnovu ovog Zakona omladinska politika se planira, sprovodi i unaprijeđuje na osnovu stvarnih potreba mladih, empirijskog i praktičnog znanja o položaju mladih, istraživanja i redovnog praćenja i procjena položaja mladih uz aktivno uključivanje mladih u ovaj proces. Takođe, na nivou Crne Gore donijeta je i Nacionalna strategija za mlade 2023-2027, koja definiše mjere, podmjere i aktivnosti koje treba sprovoditi da bi se definisani prioriteti ostvarili, te aktere koji su zaduženi za njihovu implementaciju.

U smislu *Zakona o mladima*[[1]](#footnote-1), mladi su lica od navršenih 15 do navršenih 30 godina života, a omladinska politika je skup mjera i aktivnosti koje državni organi, organi državne uprave, organi lokalne samouprave, nevladine organizacije, studentski i učenički parlamenti i druga pravna lica preduzimaju za poboljšanje položaja mladih, njihovog ličnog i društvenog razvoja i uključivanja u društvene tokove.

U svrhu izrade LAPM, Predsjednik Opštine Tuzi donio je Rješenje o obrazovanju Radne grupe za izradu Lokalnog akcionog plana za mlade za period 2024. godine, sa ciljem poboljšanja položaja mladih u opštini Tuzi, sprovođenje mjera i aktivnosti omladinske politike na lokalnom nivou, radi ostvarivanja interesa i potreba mladih. Radnu grupu činili su predstavnici Sekretarijata za lokalnu samoupravu, Zavoda za zapošljavanje CG – područne jedinice Tuzi, Centra za socijalni rad, SMŠ „25 maj“, FK „Dečić“ i jedno stručno lice za pružanje konsultantskih usluga. Radna grupa je posvećeno radila na analizi stanja i definisanju prioriteta, uz aktivan proces konsultacija sa mladima i sugrađanima.

## 1.2. Zakonski osnov

Osnov za donošenje LAPM sadržan je u Zakonu o mladima, Zakonu o lokalnoj samoupravi, Statutu opštine Tuzi i Strategiji za mlade 2023-2027. *godina.*

Članom 14 Zakona o mladima propisano je da je opština dužna da donese lokalni akcioni plan za mlade za period važenja akcionog plana i da isti sadrži mjere i aktivnosti omladinske politike na lokalnom nivou, radi ostvarivanja interesa i potreba mladih.

Član 27 stav 1 tačka 15 *Zakona o lokalnoj samoupravi*[[2]](#footnote-2) propisuje da opština u skladu sa zakonom i drugim propisima učestvuje u obezbjeđivanju uslova i unapređenju djelatnosti: zdravstvene zaštite, obrazovanja, socijalne i dječje zaštite, zapošljavanja i drugih oblasti od interesa za lokalno stanovništvo i vrši prava i dužnosti osnivača ustanova koje osniva u ovim djelatnostima, u skladu sa zakonom. Član 38 stav 1 tačka 4 istog zakona propisuje da skupština donosi planove i programe razvoja za pojedine oblasti.

Članom 24 stav 1 tačka 15 *Statuta opštine Tuzi*[[3]](#footnote-3) propisano je da opština Tuzi u skladu sa mogućnostima, učestvuje u obezbjeđivanju uslova i unapređenju djelatnosti: zdravstvene zaštite, obrazovanja, socijalne i dječje zaštite, zapošljavanja i drugih oblasti od interesa za lokalno stanovništvo i vrši prava i dužnosti osnivača ustanova koje osniva u ovim djelatnostima, u skladu sa zakonom.

U skladu sa zakonskim odredbama, opština Tuzi pristupila je donošenju ovog dokumenta. Isti je izrađen sa ciljem razvoja omladinske politike u opštini Tuzi a u skladu sa *Metodologijom razvijanja politika, izrade i praćenja sprovođenja strateških dokumenata[[4]](#footnote-4),* na način da su praćene smjernice, odnosno faze u procesu pripreme strateških dokumenata. Prilikom izrade LAPM raspisan je javni poziv za odabir predstavnika nevladinih organizacija u radu radne grupe, obrazovana je Radna grupa za izradu LAPM, uključena je zainteresovana javnost u početnoj fazi pripreme dokumenta (anketni upitnik), pribavljeno je mišljenje resornog ministarstva na nacrt LAPM o njegovoj usaglašenosti sa Strategijom, sprovedena je javna rasprava o tekstu nacrta LAPM. Ovim dokumentom je urađena analiza stanja, postavljeni su ciljevi i indikatori, planirane su i budžetirane aktivnosti, predviđen monitoring i evaluacija u skladu sa gore navedenom metodologijom. Ciljevi i aktivnosti definisani ovim LAPM su usklađeni sa ciljevima Strategije za mlade 2023-2027. godina.

# ANALIZA STANJA

##  2.1. Opšti i demografski podaci

Opština Tuzi se nalazi na jugoistoku Crne Gore i obuhvata teritoriju površine od 246,8 km², što čini 1,79% ukupne površine Crne Gore.

Prema preliminarnim rezultatima popisa stanovništva iz 2023. godine, na području opštine Tuzi evidentiran je broj od 13.142 stanovnika, što ukazuje na značajan porast u odnosu na podatke iz popisa iz 2011. godine, kada je broj stanovnika iznosio 11.379. Prema istim podacima, trenutno u opštini Tuzi postoji 3.103 domaćinstva i 4.421 stan. Na osnovu popisa iz 2011. godine, prosječna starost populacije u opštini Tuzi iznosi oko 35 godina, što se svrstava u stadijum demografske starosti (35-39 godina), što je u skladu s najčešćom karakteristikom opština u Crnoj Gori.

## 2.2. Resorni sekretarijat

Nadležni sekretarijat za sprovođenje omladinske politike jeste Sekretarijat za lokalnu samoupravu. Poslovi unutar ovog Sekretarijata obavljaju se u skladu sa odredbama Zakona o lokalnoj samoupravi, Statuta Opštine Tuzi i Odluke o organizaciji i načinu rada lokalne uprave, kao i drugim relevantnim propisima.

Na nivou Opštine Tuzi, ključnu ulogu u sprovođenju omladinske politike ima Kancelarija za mlade, kulturu i sport. Ova kancelarija obavlja različite zadatke koji obuhvataju planiranje i implementaciju omladinske politike, razvoj lokalne strategije za mlade u Opštini Tuzi, uspostavljanje saradnje sa drugim subjektima u oblasti omladinske politike, te koordinaciju sa nadležnim organima uprave Opštine Tuzi i državne uprave u cilju stvaranja optimalnih uslova, kako prostornih, tako i drugih, za osnivanje omladinskih klubova, omladinskih centara, neformalnih grupa, info centara itd.

Osim toga, Kancelarija se bavi prevencijom i suzbijanjem problema bolesti zavisnosti, pripremom lokalnog akcionog plana za mlade na osnovu prethodno utvrđenih stvarnih potreba mladih, izradom godišnjeg plana za ostvarivanje lokalnog akcionog plana, pripremom propisa o osnivanju lokalnog savjeta za mlade sa ciljem podsticanja i unapređenja razvoja omladinske politike. Takođe, vrši praćenje i evaluaciju lokalnog akcionog plana za mlade, te jača saradnju i unapređuje položaj mladih u Opštini Tuzi.

Ostale odgovornosti uključuju stvaranje uslova za rad saveza omladinskih organizacija na lokalnom nivou, istraživanje i redovno praćenje potreba i položaja mladih u Opštini Tuzi u skladu sa zakonskim okvirima, pružanje potpunih i pravovremenih informacija mladima o sprovođenju omladinske politike putem internet stranice Opštine Tuzi i društvenih mreža, kao i pripremu izvještaja i informacija o ostvarivanju omladinske politike.

U Kancelariji za mlade, kulturu i sport, sistematizovana su radna mjesta za ukupno 5 izvršilaca, od čega su 3 radna mjesta namijenjena oblasti kulture, dok su preostala 2 namijenjena oblasti sporta i mladih.

## 2.3. Rezultati analize članova radne grupe

Radna grupa obrazovana za izradu ovog dokumenta prikupila je relevantne podatke sa terena iz različitih oblasti i to:

### a) Tržište rada

Na evidenciji Biroa rada u Tuzima, na dan 19.1.2024. godine, evidentirano je ukupno 325 nezaposlenih mladih lica, od čega je 190 muškaraca, a 135 žena. U tabelama ispod prikazani su podaci koji pružaju dodatne uvide u nezaposlena lica: prva pruža pregled prema stepenu stručne spreme, druga istražuje nezaposlena lica prema dužini traženja posla, dok treća tabela prikazuje nezaposlena lica grupisana prema različitim zanimanjima.

*Tabela 1. Nezaposlena lica po stepenu stručne spreme, godinama starosti i polu*

|  |  |
| --- | --- |
| ***19.01.2024.*** | ***Godine starosti*** |
| ***<18*** | ***18-25*** | ***25-30*** |
| ***Stepen stručne spreme*** | ***Ukupno*** | ***Muškarci*** | ***Žene*** | ***Muškarci*** | ***Žene*** | ***Muškarci*** | ***Žene*** | ***Muškarci*** | ***Žene*** |
| ***I stepen*** | 106 | 62 | 44 | 4 | 3 | 21 | 12 | 37 | 29 |
| ***II stepen*** | 0 | 0 | 0 | 0 | 0 | 0 | 0 | 0 | 0 |
| ***III stepen*** | 19 | 11 | 8 | 0 | 0 | 5 | 3 | 6 | 5 |
| ***IV stepen*** | 128 | 75 | 53 | 0 | 0 | 34 | 22 | 41 | 31 |
| ***V stepen*** | 0 | 0 | 0 | 0 | 0 | 0 | 0 | 0 | 0 |
| ***VI stepen*** | 0 | 0 | 0 | 0 | 0 | 0 | 0 | 0 | 0 |
| ***VII-1 stepen*** | 61 | 36 | 25 | 0 | 0 | 14 | 11 | 22 | 14 |
| ***VII-2 stepen*** | 11 | 6 | 5 | 0 | 0 | 0 | 0 | 6 | 5 |
| ***UKUPNO*** | ***325*** | ***190*** | ***135*** | ***4*** | ***3*** | ***74*** | ***48*** | ***112*** | ***84*** |

*Tabela 2. Nezaposlena lica po dužini traženja zaposlenja, godinama starosti i polu*

|  |  |
| --- | --- |
| *19.01.2024.* | *Dužina čekanja na zaposlenje (M-muškarci, Ž-žene)* |
| ***Do 6 mjeseci*** | ***6-9 mjeseci*** | ***9-12 mjeseci*** | ***1-3 godine*** | ***3-5 godina*** | ***5-8 godina*** |
| *Godine starosti* | ***Ukupno*** | ***Muškarci*** | ***Žene*** | ***M*** | ***Ž*** | ***M*** | ***Ž*** | ***M*** | ***Ž*** | ***M*** | ***Ž*** | ***M*** | ***Ž*** | ***M*** | ***Ž*** |
| *Do 18* | 7 | 4 | 3 | 4 | 3 | 0 | 0 | 0 | 0 | 0 | 0 | 0 | 0 | 0 | 0 |
| *18-25* | 122 | 74 | 48 | 35 | 25 | 4 | 1 | 7 | 4 | 19 | 12 | 8 | 5 | 1 | 1 |
| *25-30* | 196 | 112 | 84 | 26 | 18 | 5 | 5 | 12 | 9 | 37 | 31 | 13 | 10 | 19 | 11 |
| *Ukupno* | ***325*** | ***190*** | ***135*** | ***65*** | ***46*** | ***9*** | ***6*** | ***19*** | ***13*** | ***56*** | ***43*** | ***21*** | ***15*** | ***20*** | ***12*** |

*Tabela 3. Nezaposlena lica po grupama zanimanja, godinama starosti i polu*

|  |  |
| --- | --- |
| **19.1.2024.** | **Godine starosti** |
| **<18** | ***18-25*** | ***25-30*** |
| ***Djelatnost*** | ***Ukupno*** | ***Muškarci*** | ***Žene*** | **Muškarci** | **Žene** | **Muškarci** | **Žene** | **Muškarci** | **Žene** |
| 01 Proizvođači bilja | 4 | 2 | 2 | 0 | 0 | 1 | 1 | 1 | 1 |
| 05 Prerađivači hrane i pića | 2 | 1 | 1 | 0 | 0 | 1 | 1 | 0 | 0 |
| 10 Prerađivači i obrađivači drveta | 1 | 1 | 0 | 0 | 0 | 1 | 0 | 0 | 0 |
| 18 Obrađivači metala | 2 | 1 | 1 | 0 | 0 | 0 | 0 | 1 | 1 |
| 20 Mašinski konstruktori i projektanti | 1 | 1 | 0 | 0 | 0 | 0 | 0 | 1 | 0 |
| 22 Mehaničari i mašinisti | 1 | 1 | 0 | 0 | 0 | 1 | 0 | 0 | 0 |
| 27 Zanimanja telekomunikacija | 1 | 1 | 0 | 0 | 0 | 0 | 0 | 1 | 0 |
| 40 Proizvođači odjeće | 2 | 1 | 1 | 0 | 0 | 0 | 0 | 1 | 1 |
| 50 Geodeti | 2 | 1 | 1 | 0 | 0 | 0 | 0 | 1 | 1 |
| 51 Arhitekti i urbanisti | 2 | 1 | 1 | 0 | 0 | 0 | 0 | 1 | 1 |
| 56 Zanimanja drumskog saobraćaja | 1 | 1 | 0 | 0 | 0 | 1 | 0 | 0 | 0 |
| 60 Zanimanja PTT saobraćaja | 2 | 1 | 1 | 0 | 0 | 1 | 1 | 0 | 0 |
| 64 Trgovci | 11 | 6 | 5 | 0 | 0 | 3 | 2 | 3 | 3 |
| 65 Zanimanja ugostiteljstva i turizma | 8 | 5 | 3 | 0 | 0 | 3 | 1 | 2 | 2 |
| 66 Menadžeri i organizatori | 10 | 6 | 4 | 0 | 0 | 3 | 3 | 3 | 1 |
| 67 Ekonomisti | 27 | 15 | 12 | 0 | 0 | 4 | 3 | 11 | 9 |
| 68 Pravnici | 8 | 5 | 3 | 0 | 0 | 2 | 2 | 3 | 1 |
| 71 Administratori | 2 | 1 | 1 | 0 | 0 | 1 | 1 | 0 | 0 |
| 72 Zanimanja odbrane, bezbjednosti i zaštite | 6 | 4 | 2 | 0 | 0 | 1 | 1 | 3 | 1 |
| 75 Vaspitači i nastavnici društveno-humanističke oblasti | 6 | 3 | 3 | 0 | 0 | 3 | 3 | 0 | 0 |
| 82 Društveno-humanistička zanimanja | 77 | 45 | 32 | 0 | 0 | 17 | 11 | 28 | 21 |
| 83 Prirodno-matematička zanimanja | 1 | 1 | 0 | 0 | 0 | 0 | 0 | 1 | 0 |
| 90 Medicinari | 17 | 9 | 8 | 0 | 0 | 4 | 3 | 5 | 5 |
| 91 Stomatolozi | 3 | 2 | 1 | 0 | 0 | 1 | 0 | 1 | 1 |
| 92 Farmaceuti | 6 | 3 | 3 | 0 | 0 | 2 | 2 | 1 | 1 |
| 94 Zanimanja fizičke kulture | 1 | 1 | 0 | 0 | 0 | 0 | 0 | 1 | 0 |
| 96 Zanimanja ličnih usluga | 9 | 5 | 4 | 0 | 0 | 1 | 1 | 4 | 3 |
| 98 Vjerska zanimanja | 4 | 3 | 1 | 0 | 0 | 2 | 0 | 1 | 1 |
| 99 Neraspoređeni | 108 | 63 | 45 | 4 | 3 | 21 | 12 | 38 | 30 |
| ***UKUPNO*** | ***325*** | ***190*** | ***135*** | ***4*** | ***3*** | ***74*** | ***48*** | ***112*** | ***84*** |

### b) Obrazovanje

Na području opštine Tuzi postoje dvije srednjoškolske ustanove: Javna ustanova Srednja mješovita škola „25. maj“ u Tuzima i Srednja škola Medresa „Mehmed Fatih“ u Milješu.

JU SMŠ "25. maj" – Tuzi osnovana je 1971. godine kao Gimnazija. Odlukom Skupštine opštine Titograd od 12. decembra 1975. godine, postala je samostalna obrazovna ustanova. Započevši kao gimnazija, od 2018. godine škola je prešla u kategoriju srednje mješovite škole, proširujući svoju ponudu obrazovnih programa.

U okviru škole se realizuje niz obrazovnih profila:

* Opšta gimnazija,
* Ekonomski tehničar (IV stepen NKO),
* Hotelijersko-turistički tehničar (IV stepen NKO),
* Prodavac (III stepen NKO).

Ova raznolikost obrazovnih programa pruža učenicima mogućnost izbora u skladu s njihovim interesima i profesionalnim ciljevima.

Nastava se realizuje na dva jezika, crnogorskom i albanskom, s obzirom na multietničku zajednicu u Tuzima. Ova zajednica okuplja mlade ljude različitog etničkog i jezičkog porijekla, koji žive zajedno i dijele istu školsku zgradu, te njeguju iste vrijednosti.

*Tabela 4: JU SMŠ „25.maj“ Tuzi*

|  |  |  |  |  |
| --- | --- | --- | --- | --- |
| Broj odjeljenja | Broj učenika | Pol | Broj učenika koji pohađa nastavu na albanskom jeziku | Broj učenika koji pohađa nastavu na crnogorskom jeziku |
| 26 | 313 | Muški | Ženski | 242 | 71 |
| 164 | 149 |

U okviru škole djeluje nekoliko klubova i sekcija:

* Učenički parlament;
* Volonterski klub;
* Književna sekcija “Jehona”;
* Sekcija “Mladi istoričari”;
* Recitatorska sekcija;
* Čitalački klub;
* Sportske sekcije.

Učenici aktivno doprinose razvoju demokratskog školskog okruženja putem učešća u debatama, tribinama, humanitarnim aktivnostima i sličnim inicijativama, istovremeno učestvujući u nizu projekata koji su od suštinskog značaja za njihov lični i profesionalni razvoj.

Srednja škola Medresa “Mehmed Fatih” broji 343 učenika od čega je u Medresi u Tuzima 262 učenika i 81 učenik u područnom odjeljenju Medrese u Rožajama.

*Tabela 5: Srednja škola Medresa “Mehmed Fatih” Tuzi*

|  |  |  |  |  |  |
| --- | --- | --- | --- | --- | --- |
| Broj učenika | Pol | Prvi razred | Drugi razred | Treći razred | Četvrti razred |
| **262** | Muški | Ženski | Dječaci | Djevojčice | Dječaci | Djevojčice | Dječaci | Djevojčice | Dječaci | Djevojčice |
| 145 | 117 | 33 | 33 | 31 | 35 | 39 | 25 | 42 | 24 |

Istraživanje sprovedeno među mladima u opštini Tuzi, u okviru izrade ovog Akcionog plana, ukazuje na to da 24% ispitanika izražava potpuno zadovoljstvo prilikama za nastavak školovanja i usavršavanja, dok je 42% mladih izrazilo zadovoljstvo, a 18% njih je navelo da su donekle zadovoljni. Nasuprot tome, 16% mladih je izjavilo da su nezadovoljni prilikama u vezi sa nastavkom školovanja i usavršavanja.

S druge strane, mladi u opštini Tuzi značajno prepoznaju važnost neformalnog obrazovanja. Čak 57% mladih smatra da je neformalno obrazovanje ključno za njihov lični razvoj. Oni cijene prednosti koje pruža neformalno učenje, smatrajući ga bitnim sredstvom za sticanje dodatnih znanja i vještina koje idu iznad formalnih obrazovnih programa. Međutim, 34% mladih nije u potpunosti sigurno u važnost neformalnog obrazovanja, što može ukazivati na potrebu za boljim informisanjem ili prilagođavanjem pristupa učenju. Ostalih 9% mladih, međutim, smatra da neformalno obrazovanje nije od suštinskog značaja za njihov lični razvoj.

### c) Socijalna zaštita

U okviru Javne ustanove Centar za socijalni rad za Glavni grad Podgorica, formirana je područna jedinica u Tuzima. Na području opštine Tuzi trenutno nema licenciranih pružalaca usluga iz oblasti socijalne i dječje zaštite. Ipak, s ciljem pružanja što kvalitetnije usluge korisnicima, stručni radnici, među kojima su socijalni radnici i psiholozi, ostvaruju saradnju s Opštinom Tuzi i nadležnim sekretarijatom.

Zaposleni u ovoj ustanovi posebnu pažnju posvećuju vulnerabilnim grupama stanovništva, uključujući lica starije životne dobi, osobe sa invaliditetom, korisnike psihoaktivnih supstanci, izbjeglice, samohrane roditelje, žrtve nasilja i druge. Prema podacima ovog organa, tokom 2023. godine zabilježena je jedna prijava nasilja u porodici koja se odnosila na mladu osobu uzrasta od 15 godina. Ovaj aspekt rada naglašava važnost pružanja podrške mladima koji se suočavaju s izazovima nasilja u porodičnom kontekstu.

### d) Kultura

Kancelarija za mlade, kulturu i sport u okviru svojih nadležnosti iz oblasti kulture obavlja niz značajnih poslova, uključujući: pripremu programa razvoja kulture Opštine Tuzi, izradu propisa i drugih akata radi stvaranja uslova za rad ustanova kulture čiji je osnivač Opština Tuzi u pozorišnoj, bibliotečkoj, muzejskoj, kinematografskoj, arheološkoj i drugim djelatnostima u oblasti kulture, umjetničkog stvaralaštva i kulturno-umjetničkog amaterizama, zatim vođenje registra, zaštitu i održavanje spomenika kulture i spomen obilježja, izradu programa podizanja spomen-obilježja, organizovanje kulturnih manifestacija i druge poslove u ovim oblastima.

Sve ove aktivnosti imaju za cilj da podrže i unaprijede kulturno nasljeđe, umjetničko stvaralaštvo i kulturno-umjetnički amaterizam u Opštini Tuzi, stvarajući tako bogat i dinamičan kulturni prostor za lokalnu zajednicu.

U proteklom periodu, mladi iz opštine Tuzi aktivno su učestvovali u raznovrsnim kulturnim događajima, doprinoseći bogatstvu kulturne scene. Neki od značajnih događaja u kojima su mladi uzeli učešće su sledeće:

* Umjetnička kolonija "Jedna čaša za Đeljoša" III - Dva mlada umjetnika sa područja Malesije pridružilo se nacionalno priznatim umjetnicima u ovoj umjetničkoj koloniji;
* Parada "Džubljeta svjedok naše drevnosti" - Više od 20 djevojaka je učestvovalo u paradi obučenih u tradicionalnu odjeću, čime su promovisale kulturno nasleđe opštine;
* Dječiji ljetnji kamp "Kids Survivor" - Deset mladih su bili animatori tokom 3 dana ljetnjeg kampa;
* Koncert klasične muzike - Podrška realizaciji koncerta umjetnice Dea Nicaj;
* Kosovski filmski festival - Mladi su aktivno učestvovali kao volonteri tokom petodnevnog festivala, a ovaj događaj je i bio najviše posjećen od strane mlade publike;
* IV Sajam knjiga - Učenici su pomagali u organizaciji događaja i aktivno učestvovali kao prodavci na nekim od štandova sajma, pokazujući volonterski duh mladih;
* Parada povodom Dana nezavisnosti Albanije u Tirani - Tri grupe mladih su učestvovali u ovom događaju, i to KUD „Rapša“ koji je nastupao na sceni, 9 djevojaka sa džubljetama je učestvovalo u paradi i maturanti Gimnazije „25 maj“ koji su učestvovali u defileu, predstavljajući različite kulturne aspekte opštine Tuzi;
* Film „U okviru ljubavi" - Mladi su imali priliku da upoznaju glumce i poznatog reditelja na premijeri ovog filma;
* Premijera filma "Palma" - Podrška mladom reditelju Gabrielu Camaju;
* IV Zimski bazar – za mlade, kućice za prodaju raznih proizvoda, koncerti, uključivanje volonterskog kluba „Crveni krst“ u uređenje domova i dječiji program.

Kada je u pitanju uloga kulture u životu mladih u Opštini Tuzi, rezultati gore pomenutog istraživanja ukazuju na značajno prepoznavanje kulturne dimenzije. Čak 57% mladih izražava potpunu saglasnost da kultura ima značajno mjesto u njihovim životima, dok 34% donekle podržava ovu konstataciju. Poimanje kulture među mladima je raznovrsno. 45% mladih interpretira pojam kulture kao mogućnost aktivnog izražavanja kreativnih ideja, dok 31% smatra da je kultura ispunjavanje slobodnog vremena, uključujući posjete bioskopima, muzejima, izložbama i koncertima.

Analizirajući potrebe mladih u Opštini Tuzi u vezi sa kulturnim sadržajima, istraživanje pokazuje da postoji izražena želja za više kulturnih događaja. Mladi smatraju da opštini Tuzi treba više izložbi, promocija knjiga, pozorišnih predstava, filmskih projekcija, kao i koncerata domaće i strane muzike.

### d) Sport

Kancelarija za mlade, kulturu i sport**,** u okviru svoj nadležnosti iz oblasti sporta,vrši poslove koji se odnose na:razvoj i unapređenje sporta djece, omladine i građana, obezbjeđivanje uslova za treninge i takmičenja i podsticaj aktivnosti lica sa invaliditetom, stvaranje uslova za rad ustanova iz oblasti sporta, organizovanje sportskih manifestacija, razvoj sportskih škola i masovnog sporta, ostvarivanje određenih prava sportista i njihovih klubova, dodjeljivanje nagrada i priznanja u oblasti sporta, izrada programa finansiranja aktivnosti u sportu i sportskih manifestacija, praćenje realizacije investicionih programa koje finansira Opština Tuzi;učešće u postupku donošenja nacionalnog programa sporta,pripremu programa sporta Opštine Tuzi i izradu godišnjeg plana realizacije tog programa.

Sportske aktivnosti koje su se održavale tokom 2023 godine u Opštini Tuzi a za koje je odvojeno ukupno 7.000.00€ su:

* Međunarodno takmičenje - Skokovi sa mosta na rijeci Cijevni;
* Evropska nedjelja sporta;
* Kamp za djecu i Jesenji kros u kojem je bio uključen veliki broj mladih volontera.

Mladi su takođe podržani i kroz sufinansiranje projekta sportskim klubovima koji nijesu u vlasništvu opštine Tuzi, a za taj javni Konkurs se izdvaja 40.000.00€.

*Tabela 6: Sportski klubovi u opštini Tuzi*

|  |  |  |  |  |
| --- | --- | --- | --- | --- |
| *Klubovi* | *Br. članova* | *Godište* | *Nagrade/premije* | *Opštinski budžet* |
| *Teakwondo klub “BESA”* | *55* | *Pioniri 5-12**Kadeti 12-14**Juniori 15-18* | *Anđela Berisaj* | *14.500.00*€ |
| *Košarkaški klub “Dečić” - klub opštine* | *100* | *Pioniri, Juniori, Kadeti* |  | *81.000.00*€ |
| *Fudbalski klub “Malesia”* | *50* | *2013,2014,2015,2016,2017* |  | *9.000.00*€ |
| *Klub plesa “Tip toe”* | *50* |  |  | *2.700.00*€ |
| *Teakwondo klub “Alba”* | *18* | *Pioniri, Juniori, Kadeti, Seniori* |  | *3.500.00*€ |
| *Fudbalski klub “Milesh”* | *30* | *Djevojke 15* |  | *1.500.00*€ |
| *Fudbalski klub “Tuzi”* | *30* | *2013,2014,2015,2016,2017* |  | *3.800.00*€ |
| *Džudo klub “Dečić”* | *40* |  | *Lini Bicic**Albina Popara**Selma Ličina* | *2.500.00*€ |
| *Fudbalski klub Dečić - klub opštine* | *200* | *U10 (Predpetlići)**U12 (Petlići)**U14 (Pioniri)**U17 (Kadeti)* |  | *101.365.00*€ |

Obzirom da je zdravlje najveća vrijednost svakog pojedinca, a da zdrav životni stil podrazumijeva način života koji individui omogućava harmočinan duhovni i fizički razvoj i tolerantne odnose u porodici i društvu, to smo kroz upitnik pitali mlade o važnosti zdravih stilova života. Rezultati istraživanja ukazuju da čak 91% mladih smatra da je važno i veoma važno voditi zdrave životne stilove, što uključuje pravilnu ishranu, redovno vježbanje i brigu o mentalnom zdravlju.

Kada je riječ o podršci koju institucije pružaju u informisanju mladih o zdravim stilovima života, seksualno reproduktivnom zdravlju i bolestima zavisnosti, stavovi mladih su podijeljeni. Naime, 39% ispitanika ocjenjuje podršku kao lošu, dok isti broj ispitanika smatra da je podrška dobra i veoma dobra. Ovi rezultati ukazuju na različitu percepciju mladih o kvalitetu podrške institucija, stvarajući prostor za dalje razmatranje i unapređenje pristupa informacijama o važnim aspektima zdravlja u njihovom životu.

## 2.4. Analiza upitnika

Za potrebe analize stanja iz oblasti omladinske politike na teritoriji opštine Tuzi urađeno je kvantitativno istraživanje (metoda istraživanja – anketa, kao metoda koja spada u red najrazvijenijih u društvenim naukama).

Ova anketa predstavlja jedan od ključnih i polaznih elemenata za izradu LAPM a sprovedena je kako bismo dobili odgovore, odnosno mišljenje i stavove mladih ljudi na ključna pitanja u vezi omladinske politike u opštini. Anketa je sprovedena tokom mjeseca januara tekuće godine godine, a anketiranje je bilo anonimno. Proces anketiranja je bio dvojezičan, a ukupno je obuhvaćeno 119 ispitanika. Anketni upitnik je bio objavljen na sajtu i društvenim mrežama opštine, kako bi bio javno dostupan mladima koji žele da ga popune i daju doprinos u kreiranju bolje budućnosti za mlade u opštini Tuzi. Sastojao se od 32 pitanja koja su bila koncipirana u skladu sa omladinskom politikom definisanom Strategijom za mlade 2023-2027. godina.

Cilj ovog istraživanja je procjena kvaliteta ili stanja na lokalnom nivou u oblasti omladinske politike kao i bolje razumijevanje potreba i izazova sa kojima se mladi suočavaju, te stvaranja polazne osnove za stvaranje boljeg okruženja za mlade i cjelokupnu lokalnu zajednicu.

Od ukupno obuhvaćenih 119 ispitanika, njih 39% su muškog, dok je 61% ženskog pola. Kada je riječ o starosnoj strukturi, 75% ispitanika je uzrasta između 15 i 18 godina, 14% između 19 i 24 godine, dok je 11% uzrasta između 25 i 30 godina.

Što se tiče obrazovanja i zaposlenja, najveći broj ispitanika predstavljaju učenici srednje škole, čineći 73% ukupnog uzorka, studenata je bilo 13%, zaposlenih 9%, dok je 4% mladih bilo u kategoriji onih koji trenutno nijesu zaposleni, ali aktivno traže posao. Zanimljivo je primijetiti da nijedan od ispitanika nije odgovorio da je nezaposlen, a da istovremeno nije aktivan u traženju posla.

Na skali od 1 do 10, mladi su sa prosječnom ocjenom 6,1 ocijenili svoj položaj u opštini Tuzi. Prilikom ocjene stepena zadovoljstva mladih različitim aspektima života u gradu najveći broj ispitanika je odgovorio da je zadovoljan kulturnom ponudom i sadržajem, mogućnostima za neformalno obrazovanje, sportskim i rekreativnim sadržajima, prilikama za zaposlenje, prilikama za nastavak školovanja i usavršavanja te izlascima i zabavom.

Mladi su izrazili značajnu podršku osnivanju omladinskog servisa (kluba ili centra), dajući prosječnu ocjenu od 7,23 na skali od 1 do 10. Najveći broj ispitanika, njih 31%, ocijenio je važnost ovog poteza najvišom ocjenom 10, izražavajući uvjerenje da je osnivanje omladinskog servisa veoma važno. S druge strane, 5% ispitanika dalo je ocjenu 1, ne iskazujući nikakvo interesovanje za osnivanje takvih servisa. Ovi rezultati ukazuju na snažnu podršku mladih za stvaranje prostora i resursa namijenjenih njihovom angažmanu i razvoju u okviru omladinskih servisa, kluba ili centra.

*Grafik 1: Važnost osnivanja omladinskog servisa, kluba ili centra: Ocjene mladih na skali od 1 do 10*

Istraživanje ukazuje na to da se najveći broj mladih, njih 64% o aktuelnim događajima informiše putem društvenih mreža (Facebook, Instagram, TikTok i sl.), 27% putem internet portala, dok se putem štampanih medija informiše svega 1% ispitanika. Skoro pola ispitanika, njih 48% navodi da nijesu sigurni da su informacije koje primaju dovoljno tačne i relevantne, 23% njih smatra da su netačne a 29% smatrata da su relevantne i tačne. Kao sugestiju koju su dali u cilju poboljšanja informisanosti mladih, najveći broj ispitanika, njih 33% smatra da je potrebno sprovoditi aktivnosti u školama koje promovišu informisanje a 31% smatra da je potrebno organizovati što više edukacija o medijskoj pismenosti.

Na pitanje u kojem sektoru bi najradije željeli da se zaposle, od svih ispitanika njih 53% je odgovorilo u državnoj upravi ili instituciji, 35% u privatnom sektoru, 7% u lokalnoj upravi ili instituciji lokalne uprave.

Rezultati ovog istraživanja ukazuju na visok procenat mladih koji razmišljaju o odlasku u inostranstvo i to čak 45% od ukupnog broja ispitanika, te kao razloge navode bolje poslovne prilike, kvalitet života i kvalitet obrazovanja, dok je nešto veći broj, odnosno 55% onih koji ne razmišljaju o napuštanju svoje matične države.

 *Grafik 2:**Razmišljanje mladih o odlasku iz države Grafik 3: Najbitniji faktori pri razmatranju napuštanja CG*

Na veoma aktuelnu i značajnu temu, temu nasilja, 88% ispitanika je odgovorilo da nijesu bili žrtva nekog oblika nasilja u poslednjih godinu dana a što se tiče podrške koju pruža zajednica u rješavanju problema nasilja među mladima 43% ispitanika ocijenjuju dobrim a 8% veoma dobrim, dok ovu podršku lošom ocjenjuje 36% ispitanika.

Iako je volontiranje izuzetno popularno među mladima, rezultati istraživanja predstavljeni grafikom ukazuju na to da nije veliki broj mladih koji imaju iskustva u volontiranju.

*Grafik 4: Volontiranje među mladima*

*Nakon razmatranja detaljne analize stanja na terenu i dobijenih rezultata ankete, ovim LAPM definisani su ključni prioriteti za mlade i predstavljaju proizvod analize trenutne situacije u opštini Tuzi.*

# FINANSIJSKI OKVIR

Sekretarijat za lokalnu samoupravu, kao sekretarijat nadležan za sprovođene omladinske politike u opštini Tuzi je za realizaciju aktivnosti iz svih lokalnih akcionih planova za 2024. godinu, opredijelio sredstva u iznosu od 7.000.00€, a konkretno za realizaciju aktivnosti iz LAPM sredstva u iznosu od 3.000.00€.

Osim sredstava namijenjinih za realizaciju aktivnosti iz LAPM, opština Tuzi obezbijedila je dodatna sredstva za sprovođenje omladinske politike kroz druge budžetske stavke i to:

* Studentske stipendije 50.000.00€;
* Nedjelja mladih 5.400.00€;
* Sufinansiranje projekta sportskim klubovima 40.000.00€;
* Organizovanje turnira u šahu, teakvandou i fudbalu 4.500.00€.

# AKCIONI PLAN

|  |
| --- |
| **Operativni cilj 1: Razvoj održivog i kvalitetnog sistema servisa i programa za podršku mladima pri tranziciji u odraslo doba** |
| **Operativni cilj na lokalnom nivou: Uspostavljanje inkluzivnog i funkcionalnog sistema podrške i programa neophodnih za razvoj ličnih, profesionalnih i preduzetničkih kompetencija mladih pri tranziciji u odraslo doba** |

|  |  |  |  |  |  |  |
| --- | --- | --- | --- | --- | --- | --- |
|  | Aktivnost | Nosioci aktivnosti | Početak realizacije/Završetak realizacije | Indikatori | Finansijska procjena | Izvor finansiranja |
| 1.1. | Osnivanje Omladinskog centra | Opština  | III-IV kvartal | Osnivački aktOsnovan klub | Sredstva nijesu potrebna | / |
| 1.2. | Opremanje Omladinskog centra | Ministarstvo sporta i mladihOpština  | IV kvartal | Opremljen centar neophodnim namještajem i opremom za rad | 60.000,00€  | Ministarstvo sporta i mladih –(30.000,00€) Opština iDonatori – (30.000,00€) |
| 1.3. | Promovisanje Omladinskog centra u medijima i na društvenim mrežama | Opština  | III-IV kvartal | Broj objava u medijima (2 objave)Broj objava na drušvenim mrežama (6 objava)Gostovanja na lokalnoj i državnoj televiziji (2 gostovanja) | 250,00€Redovna sredstva opštine za medijsku kampanju  | Opština  |
| 1.4. | Organizovati radionicu/obuku za jačanje kapaciteta mladih za razvoj digitalne i medijske pismenosti  | Opština u saradnji sa potencijalnim partnerima (obrazovne ustanove) | III kvartal | Organizovana radionicaObuci prisustvovalo najmanje 15 mladih | 200,00€ | Opština  |
| 1.5. | Motivacija mladih za traženje posla | Opština ZZZ - Biro rada Tuzi | III-IV kvartal | Organizovana tribinaGostovanje predstavnika opštine i ZZZ Biro rada Tuzi na lokalnoj televizijiIzrađeni flajeri „Pokreni se“ – 300 komada | 300,00€ | Opština  |
| 1.6. | Obuka mladih za pisanje CV-a i motivacionih pisama kao i razvoja poslovne komunikacije | Opština NVO | II kvartal | Organizovana radionicaObuku pohađalo najmanje 15 mladihTokom obuke urađeno najmanje 15 CV-a | 200,00€ | Opština NVODonatori |
| 1.7.  | Realizacija programa interkulturalne razmjene i projekata mobilnosti, kao i podsticanje “bratimljenja” škola iz regiona u cilju uspostavljanja dugotrajnog partnerstva i primjera dobre prakse | Opština Srednje škole | III-IV kvartal | Realizovan program interkulturalne razmjene mladih iz Opštine Tuzi i Tirane, AlbanijaUspostavljeno „bratimljenje“ sa školom iz Tirane | 1.000,00€ | Opština |
| 1.8 | Obezbijediti i podijeliti mladima 100 Evropskih omladinskih kartica (EYCA) | Opština – Kancelarija za mlade | III-IV kvartal | Obezbijeđeno i podijeljno 100 kartica | 1.200,00€ | Opština Donatori |
| 1.9 | Animirati privrednike da se uključe u program EYCA kartice | Opština | Kontinuirano tokom 2024. godine | Lokalni preduzetnici upoznati sa EYCA karticamaUključeno najmanje 5 privrednika | Sredstva nijesu potrebna | / |
| 1.10 | Dodijela studentskih stipendija | Opština | I kvartal | Dodijeljeno 50 stipendija | 50.000,00€ | Opština |

|  |
| --- |
| **Operativni cilj 2: Stvaranje uslova da mladi budu aktivni građani i građanke, uključeni u kreiranje i sprovođenje javnih politika** |
| **Operativni cilj na lokalnom nivou: Podsticanje i jačanje mladih za uključivanje u proces kreiranja i sprovođenja javnih politika na lokalnom nivou i davanje doprinosa u razvoju lokalne zajednice i demokratskom životu** |

|  |  |  |  |  |  |  |
| --- | --- | --- | --- | --- | --- | --- |
|  | Aktivnost | Nosioci aktivnosti | Početak realizacije/Završetak realizacije | Indikatori | Finansijska procjena | Izvor finansiranja |
| 2.1. | Organizovati obuku za razvijanje kapaciteta mladih za pisanje projekata i sticanje organizacionih vještina | Opština – Sekretarijat za razvoj i projekte | II kvartal | Organizovane 2 radioniceObuku pohađalo najmanje 15 mladih  | 200,00€ | Opština  |
| 2.2. | Organizovati okrugli sto na kojem će biti informisani mladi o postojećim mehanizmima participacije mladih u procesima donošenja odluka | Opština | II kvartal | Organizovan okrugli stoOkruglom stolu prisustvovalo najmanje 15 mladih | 200,00€ | Opština |
| 2.3. | Putem lokalne TV promovisati pozitivne primjere mladih ljudi koji doprinose promjenama u lokalnoj zajednici (volonteri ili uspješni mladi ljudi) | Opština  | Kontinuirano tokom 2024. godine | Promovisano najmanje 5 mladih ljudi | 250,00€Redovna sredstva opštine za medijsku kampanju  | Opština  |
| 2.4. | Obilježavanje Međunarodnog dana volontera – 5. decembar | Opština u saradnji sa potencijalnim partnerima na lokalnom nivouNVO | IV kvartal | Organizovana radionica o promociji volonterizma i podršku aktivnostima volonterskih klubova i servisa koji podstiču važnost volontiranjaRadionici prisustvovalo najmanje 30 mladih | 200,00€ | Opština |

|  |
| --- |
| **Operativni cilj 3: Ostvarivanje međuresornog doprinosa poboljšanju sveukupnog položaja mladih** |
| **Operativni cilj na lokalnom nivou: Unapređenje položaja mladih na svim nivoima kroz međuresornu saradnju, razvoj kreativnosti i ostvarenje punih potencijala mladih** |

|  |  |  |  |  |  |  |
| --- | --- | --- | --- | --- | --- | --- |
|  | Aktivnost | Nosioci aktivnosti | Početak realizacije/Završetak realizacije | Indikatori | Finansijska procjena | Izvor finansiranja |
| 3.1. | Organizovanje „Nedjelje mladih“ | Opština u saradnji sa potencijalnim partnerima na lokalnom nivou(Srednje škole, Lokalna televizija, NVO, Donatori) | III kvartal | Obilježen Međunarodni dan mladih - 12. avgustOrganizovana edukativnu radionicu na temu prevencija bolesti zavisnosti, mentalnog i reproduktivnog zdravljaOrganizovana radionica na temu vršnjačkog nasilja i online nasilja u cilju prevencije istogOsmišljen video spot sa porukom nulte tolerancije na vršnjačko i online nasiljeSprovedena medijska kampanja o zdravim stilovima životaOrganizovan kviz znanja ili debata o poznavanju svoje opštine i promovisanje turističkih dobaraKroz ovu aktivnost uključeno najmanje 200 mladih | 5.400,00€ | Opština |
| 3.2. | Organizovati društveno korisnu akciju sa ciljem osnaživanja i edukacije mladih o očuvanju životne sredine – sadnja zimzelenog drveća | OpštinaDOO Komunalno Tuzi | II kvartal | Zasađeno 40 sadnica | Sredstva nijesu potrebna | / |
| 3.3. | Organizovati sportske turnire za mlade | Opština | I, II, III kvartal | Organizovana 3 turnira: -Šah, -Teakvando, -Fudbal. | 4.500,00€ | Opština |
| 3.4. | Obilježavanje Svjetskog dana zaštite životne sredine – 5. jun | Opština | II kvartal | Organizovana društveno korisna akcija – čišćenje izletišta „Vitoja“ | 200,00€ | Opština |
| 3.5. | Podrška u osnivanju ženskog fudbalskog kluba | FK DečićOpština | III kvartal | Osnovan klub | 25.000€ | FK Dečić |
| 3.6. | Raspisivanje konkursa koji podstiču promovisanje i afirmaciju talenata i nadarenih učenika/mladih | Opština | III – IV kvartal | Raspisan konkurs za stvaraoce likovnih ili literarnih radova na određenu temuNa konkursu učestvovalo najmanje 10 mladihDodijeljene nagrade za 3 najbolja rada po mišljenju stručnog žirija | 200,00€ | Opština |
| 3.7. | Obilježavanje Međunarodnog dana studenata - 17. novembar | Opština | IV kvartal | Organizovan prijem kod predsjednika za 10 najuspješnijih studenata | 200,00€ | Opština |

|  |
| --- |
| **Operativni cilj 4: Unapređenje mehanizama za efikasno kreiranje, sprovođenje, monitoring i evaluaciju omladinske politike** |
| **Operativni cilj na lokalnom nivou: Jačanje kapaciteta službenika zaduženih za sprovođenje omladinske politike i uspostavljanje efikasnih mehanizama za praćenje i sprovođenje omladinske politike na lokalnom nivou** |

|  |  |  |  |  |  |  |
| --- | --- | --- | --- | --- | --- | --- |
|  | Aktivnost | Nosioci aktivnosti | Početak realizacije/Završetak realizacije | Indikatori | Finansijska procjena | Izvor finansiranja |
| 4.1. | Osnivanje i podrška radu Lokalnog Savjeta za mlade | Opština | II kvartal | Donijet akt o osnivanju/obrazovanju SavjetaOsnovan Savjet | Sredstva nijesu potrebna | / |
| 4.2. | Organizovati radionicu jačanja kapaciteta za lokalne službenike koji rade na sprovođenju omladinske politike | Opština  | III / IV kvartal | Organizovana radionicaEdukovana najmanje 2 zaposlena iz Sekretarijata za lokalnu samoupravu/Kancelarije za mlade  | 200,00€ | Opština |
| 4.3. | Angažovanje eksternog evaluatora za procjenu uspješnosti i procenta realizacije LPA u 2024. godini | Opština | IV kvartal | Angažovan evaluatorIzvještaj o evaluaciji | 200,00€ | Opština |
| 4.4. | Izrada analize potreba mladih na lokalnom nivou | Opština | IV kvartal | Urađena analiza sa preporukama o potrebama mladih na lokalnom nivou | 200,00€ | Opština |
| 4.5. | Izrada LPA za 2025. godinu | Opština | IV kvartal | Formirana radna grupa za izradu LPA Angažovan stručni konsultantIzrađen akcioni plan | 1.000,00€ | Opština |

# **MONITORING** I EVALUACIJA

Praćenje uspješnosti realizacije LAPM i sprovođenja omladinske politike na lokalnom nivou vršiće nadležni opštinski sekretarijat – Sekretarijat za lokalnu samoupravu. Zaposleni u sekretarijatu će u saradnji sa ostalim institucijama na lokalnom nivou i drugim partnerima iz zajednice (nevladinim organizacijama, neformalnim grupama mladih, donatorima i sl.) raditi na implementaciji ovog dokumenta.

LAPM je planirano osnivanje Savjeta za mlade (u skladu sa članom 18 Zakona o mladima), te će i ovo tijelo učestvovati u praćenju uspješnosti sprovođenja omladinske politike na lokalnom nivou.

LAPM je predviđeno angažovanje eksternog evaluatora koji će na kraju godine uraditi detaljnu evaluaciju u cilju utvrđivanja stepena i uspješnosti realizacije ovog plana.

Shodno članu 14. Zakona o mladima, Sekretarijat za lokalnu samoupravu će dostaviti godišnji izvještaj o realizaciji ovog LAPM Ministarstvu sporta i mladih, najkasnije do 15. februara 2025.godine.

1. Zakon o mladima ("Službeni list Crne Gore", br. 025/19 od 30.04.2019, 027/19 od 17.05.2019) [↑](#footnote-ref-1)
2. Zakon o lokalnoj samoupravi ("Službeni list Crne Gore", br. 002/18 od 10.01.2018, 034/19 od 21.06.2019, 038/20 od 25.04.2020, 050/22 od 09.05.2022, 084/22 od 01.08.2022) [↑](#footnote-ref-2)
3. Statut opštine Tuzi ("Službeni list Crne Gore - opštinski propisi", br. 024/19 od 26.06.2019, 005/20 od 07.02.2020, 051/22 od 21.10.2022, 055/22 od 11.11.2022) [↑](#footnote-ref-3)
4. Metodologija razvijanja politika, izrade i praćenja sprovođenja strateških dokumenata, [link](https://wapi.gov.me/download-preview/4d95d6d8-ace1-4338-96ce-0f4de29c36b0?version=1.0) [↑](#footnote-ref-4)